Document ID: 31986R3575

*****
ΚΑΝΟΝΙΣΜΟΣ (ΕΟΚ) αριθ. 3575/86 ΤΗΣ ΕΠΙΤΡΟΠΗΣ
της 24ης Νοεμβρίου 1986
που τροποποιεί τον κανονισμό (ΕΟΚ) αριθ. 1151/86 σχετικά με τη συνέχιση των ενεργειών προωθήσεως και διαφημίσεως στον τομέα του γάλακτος και των γαλακτοκομικών προϊόντων που αναφέρονται στον κανονισμό (ΕΟΚ) αριθ. 723/78
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 σχετικά με την εισφορά συνυπευθυνότητας και με μέτρα που προορίζονται να διευρύνουν τις αγορές του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1338/86 (2), και ιδίως το άρθρο 4,
Εκτιμώντας:
ότι ο κανονισμός (ΕΟΚ) αριθ. 1151/86 της Επιτροπής (3) έχει προβλέψει ενέργειες προωθήσεως και διαφημίσεως στον τομέα του γάλακτος και των γαλακτοκομικών προϊόντων·
ότι το άρθρο 3 παράγραφος 2 του κανονισμού (ΕΟΚ) αριθ. 1151/86 προβλέπει ότι οι προτάσεις πρέπει να περιέλθουν στον αρμόδιο οργανισμό πριν από την 1η Ιουνίου 1986· ότι λαμβάνοντας υπόψη τις δυσκολίες που συναντήθηκαν σε ορισμένα κράτη μέλη στην εφαρμογή του κανονισμού, αφενός, λόγω της διαρθρώσεως της παραγωγής και της εμπορίας των γαλακτοκομικών προϊόντων και, αφετέρου, λόγω δυσκολιών διοικητικού χαρακτήρα, θα πρέπει να μεταφερθεί η ημερομηνία αυτή· ότι θα πρέπει κατά συνέπεια να μεταφερθεί η ημερομηνία για τη διαβίβαση στην Επιτροπή του καταλόγου των αποδεκτών προτάσεων, επιπλέον, η ημερομηνία λήξεως για τη σύναψη των συμβάσεων σχετικά με τις ενέργειες που θα ληφθούν υπόψη·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1151/86 τροποποιείται ως εξής:
1. Στο άρθρο 1 παράγραφος 3, η ημερομηνία της 1ης Οκτωβρίου 1987 αντικαθίσταται από εκείνη της 1ης Μαρτίου 1988.
2. Στο άρθρο 3 παράγραφος 2, η ημερομηνία της 1ης Ιουνίου 1986 αντικαθίσταται από εκείνη της 15ης Δεκεμβρίου 1986.
3. Στο άρθρο 5 παράγραφος 1, η ημερομηνία της 1ης Ιουλίου 1986 αντικαθίσταται από εκείνη της 1ης Ιανουαρίου 1987.
4. Στο άρθρο 5 παράγραφος 2, η ημερομηνία της 1ης Αυγούστου 1986 αντικαθίσταται από εκείνη της 1ης Φεβρουαρίου 1987.
5. Στο άρθρο 5 παράγραφος 3, η ημερομηνία της 1ης Οκτωβρίου 1986 αντικαθίσταται από εκείνη της 1ης Μαρτίου 1987.
Άρθρο 2
Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Νοεμβρίου 1986.

Labels: 3
17